หุ้นวันที่17ม.ค.ปิดลบ9.07จุด
ตลาดหุ้นไทยไหลตามตลาดเพื่อนบ้าน ปิดตลาดในวันทำการวันแรกของสัปดาห์ ที่ 1,023.19 จุด ลดลง 9.07 จุด มูลค่าการซื้อขาย 26,072.41 ล้านบาท
17 ม.ค. 2554

ตลาดหุ้นไทยไหลตามตลาดเพื่อนบ้าน ปิดตลาดในวันทำการวันแรกของสัปดาห์ ที่ 1,023.19 จุด ลดลง 9.07 จุด มูลค่าการซื้อขาย 26,072.41 ล้านบาท 
ตลาดหุ้นไทยวันที่ 17 ม.ค.ปิดตลาดในวันทำการวันแรกของสัปดาห์ ที่ 1,023.19 จุด ลดลง 9.07 จุด หรือ 0.88% หลังจากเคลื่อนไหวในแดนลบตลอดทั้งวัน ระหว่าง 1,022.75 - 1,034.21 จุด มูลค่าการซื้อขาย 26,072.41 ล้านบาท 
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บริษัทหลักทรัพย์ (บล.) พัฒนสิน กล่าวว่า แรงงขายจากนักลงทุนต่างชาติยังเป็นปัจจัยกดดันตลาดหุ้นไทย รวมทั้งตลาดอื่นๆ ในภูมิภาคเอเชีย
"ยอดขายสุทธิของนักลงทุนต่างชาติ เมื่อสัปดาห์ที่ผ่านมายังคงกดดันตลาดหุ้นไทยอยู่" นายชัย กล่าว
พร้อมกับกล่าวว่า ในวันนี้ 70% ของตลาดหุ้นในเอเชียปรับลดลง นำโดยตลาดหุ้นจีน ซึ่งติดลบถึง 3-4% โดยส่วนหนึ่งเป็นผลจากความกังวลต่อกรณีที่ธนาคารกลางจีนประกาศเพิ่มเพดานสำรองของธนาคารพาณิชย์ เพื่อควบคุมเงินเฟ้อ 
นายชัย กล่าวถึงทิศทางของตลาดหุ้นในสัปดาห์นี้ว่า ต้องจับตาดูการประกาศผลประกอบการของกลุ่มสถาบันการเงิน และการตอบรับของนักลงทุน 
5 อันดับหลักทรัพย์ที่มีมูลค่าการซื้อขายสูงสุด
IVL  ราคาปิด 45.25  -0.50 หรือ -1.09%TRUE  ราคาปิด 7.10  +0.15 หรือ +2.16%BBL  ราคาปิด 166.00  -1.00 หรือ -0.60%BANPU ราคาปิด 834.00  -22.00 หรือ -2.57%TOP  ราคาปิด 72.75  -2.00 หรือ -2.68%